CELEX: 31978R2183
Language: el
Date: 1978-09-19 00:00:00
Title: Κανονισμός (ΕΟΚ) αριθ. 2183/78 του Συμβουλίου της 19ης Σεπτεμβρίου 1978 περί καθορισμού ομοιόμορφων αρχών για τον υπολογισμό του κόστους των σιδηροδρομικών επιχειρήσεων

Avis juridique important

|

31978R2183

Κανονισμός (ΕΟΚ) αριθ. 2183/78 του Συμβουλίου της 19ης Σεπτεμβρίου 1978 περί καθορισμού ομοιόμορφων αρχών για τον υπολογισμό του κόστους των σιδηροδρομικών επιχειρήσεων  

Επίσημη Εφημερίδα αριθ. L 258 της 21/09/1978 σ. 0001 - 0006 Φινλανδική ειδική έκδοση: Κεφάλαιο 7 τόμος 2 σ. 0096  Ελληνική ειδική έκδοση: Κεφάλαιο 07 τόμος 2 σ. 0081  Σουηδική ειδική έκδοση: Κεφάλαιο 7 τόμος 2 σ. 0096  Ισπανική ειδική έκδοση: Κεφάλαιο 07 τόμος 2 σ. 0125  Πορτογαλική ειδική έκδοση : Κεφάλαιο 07 τόμος 2 σ. 0125 

ΚΑΝΟΝΙΣΜΟΣ (ΕΟΚ) αριθ. 2183/78 του ΣΥΜΒΟΥΛΙΟΥ της 19ης Σεπτεμβρίου 1978 περί καθορισμού ομοιόμορφων αρχών για τον υπολογισμό του κόστους των σιδηροδρομικών επιχειρήσεωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ Έχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 75,  την απόφαση 75/327/ΕΟΚ του Συμβουλίου της 20ής Μαΐου 1975 περί βελτιώσεως της καταστάσεως των σιδηροδρομικών επιχειρήσεων και εναρμονίσεως των κανόνων που διέπουν τις οικονομικές σχέσεις μεταξύ των επιχειρήσεων αυτών και των Κρατών(1), και ιδίως το  άρθρο 8 παράγραφος 2,  την πρόταση της Επιτροπής,  τη γνώμη της Συνελεύσεως(2),  τη γνώμη της Οικονομικής και Κοινωνικής Επιτροπής(3),  Εκτιμώντας :  ότι ο καθορισμός ομοιόμορφων αρχών για τον υπολογισμό του κόστους των σιδηροδρομικών επιχειρήσεων είναι απαραίτητος για την εξασφάλιση καλύτερης συνεργασίας μεταξύ αυτών και δύναται να συμβάλει στη βελτίωση της οικονομικής τους καταστάσεως- ότι είναι προτιμότερο, σε ένα πρώτο στάδιο, να περιορισθεί, το πεδίο εφαρμογής του υπολογισμού του κόστους στις διεθνείς μεταφορές εμπορευμάτων με πλήρεις συρμούς- ότι οι πληροφορίες που αναφέρονται σε υπολογισμούς κόστους καθορισμένους σύμφωνα με ομοιόμορφες αρχές και η ανταλλαγή τους μεταξύ των ενδιαφερομένων σιδηροδρομικών επιχειρήσεων είναι σημαντικές για τη λήψη εμπορικών αποφάσεων περί των όρων αποδοχής ή  αρνήσεως μιας διεθνούς μεταφοράς εμπορευμάτων ή τη διακοπή εκμεταλλεύσεως μιας υφιστάμενης συγκοινωνιακής γραμμής- ότι πρέπει να συσταθεί μια συμβουλευτική επιτροπή για να βοηθήσει την Επιτροπή στη μελέτη εφαρμογής ομοιόμορφων αρχών για τον υπολογισμό του κόστους και των μέτρων που επιτρέπουν μεταγενέστερες βελτιώσεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :   Άρθρο 1  1. Οι ομοιόμορφες αρχές για τον υπολογισμό του κόστους των σιδηροδρομικών επιχειρήσεων που καθορίζονται στον παρόντα κανονισμό εφαρμόζονται στις διεθνείς μεταφορές εμπορευμάτων που πραγματοποιούνται με πλήρεις συρμούς.  2. Με τον όρο "διεθνείς μεταφορές εμπορευμάτων" νοούνται οι μεταφορές εμπορευμάτων που πραγματοποιούνται με συρμούς που χρησιμοποιούν το δίκτυο τουλάχιστον δύο Κρατών μελών και κινούνται μεταξύ αυτών με σιδηρόδρομο ή με σιδηροδρομικά πορθμεία.  3. Με τον όρο "πραγματοποιούμενες με πλήρεις συρμούς" νοείται ότι μια αποστολή αποτελείται από περισσότερα πλήρη βαγόνια που διατίθενται για τη μεταφορά κατά τον ίδιο χρόνο από τον ίδιο αποστολέα στον ίδιο σταθμό και μεταφέρονται κατευθείαν ως πλήρης  συρμός στον ίδιο παραλήπτη στον ίδιο σταθμό προορισμού.   Άρθρο 2  Ο παρών κανονισμός εφαρμόζεται στις ακόλουθες επιχειρήσεις σιδηροδρόμων :  - Societe nationale des chemins de fer belges (SNCB), Nationale Maatschappij der Belgische Spoorwegen (NMBS),  - Danske Statsbaner (DSB),  - Deutsche Bundesbahn (DB),  - Societe nationale des chemins de fer francais (SNCF),  - Coras Iompair Eireann (CIE),  - Azienda autonoma delle ferrovie dello Stato (FS),  - Societe nationale des chemins de fer luxembourgeois (CFL),  - Naamloze Vennootschap Nederlandse Spoorwegen (NS),  - Northern Ireland Railways Company Ltd (NIR).  - British Railways Board (BRB).   Άρθρο 3  1. Από την 1η Ιανουαρίου 1979, οι σιδηροδρομικές επιχειρήσεις πραγματοποιούν τους υπολογισμούς κόστους των μεταφορών εμπορευμάτων που αναφέρονται στο άρθρο 1 σύμφωνα με την ακόλουθη γενική αρχή.  Με τον όρο "κόστος" νοούνται οι μεταβολές στο συνολικό κόστος μιας σιδηροδρομικής επιχειρήσεως που προκύπτουν από τη δημιουργία μιας νέας συγκοινωνιακής γραμμής, από την αύξηση ή τη μείωση του φόρτου των ήδη υφιστάμενων συγκοινωνιακών γραμμών ή από τη  διακοπή της λειτουργίας γραμμής. Με τον όρο "μεταβολές" νοούνται :  - στην περίπτωση νέας συγκοινωνιακής γραμμής ή στην περίπτωση αυξήσεως του φόρτου των ήδη υφιστάμενων συγκοινωνιακών γραμμμών, το συμπληρωματικό κόστος που η επιχείρηση πρέπει να αντιμετωπίσει από το γεγονός της αποδοχής της λειτουργίας της γραμμής  αυτής,  - στην περίπτωση συγκοινωνιακής γραμμής της οποίας εξετάζεται να διακοπεί η λειτουργία ή στην περίπτωση μειώσεως του φόρτου των ήδη υφιστάμενων συγκοινωνιακών γραμμών, η ελάττωση του κόστους που προκύπτει από την ανωτέρω διακοπή ή μείωση.  2. Πέραν του υπολογισμού του κόστους σύμφωνα με τη γενική αρχή που καθορίζεται στην παράγραφο 1, οι σιδηροδρομικές επιχειρήσεις υπολογίζουν το ολικό κόστος που καθορίζεται στο παράρτημα IV, υπό τον όρο ότι η σιδηροδρομική επιχείρηση το χρησιμοποιεί για  τις σιδηροδρομικές δραστηριότητες που καθορίζονται στον παρόντα κανονισμό ή υπό τον όρο ότι υπάρχει συμφωνία με τις άλλες επιχειρήσεις σιδηροδρόμων που συμμετέχουν στην ίδια συγκοινωνιακή γραμμή, ότι το κόστος πρέπει να υπολογισθεί.   Άρθρο 4  1. Ο υπολογισμός του κόστους γίνεται για περίοδο ίση με την προβλεπόμενη διάρκεια λειτουργίας της συγκοινωνιακής γραμμής της οποίας το κόστος υπολογίζεται και λαμβανομένων υπόψη των προβλέψεων των οικονομικών συνθηκών για την περίοδο αυτή.  2. Ο υπολογισμός του κόστους γίνεται με αναφορά στο βασικό κατάλογο που περιέχεται στο παράρτημα I, σύμφωνα με τις οδηγίες που παρέχονται στο παράρτημα II και λαμβανομένων υπόψη των διαφόρων χαρακτηριστικών της γραμμής, για τα οποία παρέχεται ένας  ενδεικτικός κατάλογος στο παράρτημα III.  3. Για να πραγματοποιηθεί ο υπολογισμός του κόστους, οι σιδηροδρομικές επιχειρήσεις δύνανται να χρησιμοποιούν τις βασικές μεθόδους υπολογισμού που ορίζονται στο παράρτημα IV.   Άρθρο 5  Εντός των ορίων της εμπορικής ευθύνης τους, οι σιδηροδρομικές επιχειρήσεις που συμμετέχουν σε διεθνείς μεταφορές εμπορευμάτων που αναφέρονται στο άρθρο 1 κοινοποιούν στις άλλες σιδηροδρομικές επιχειρήσεις που συμμετέχουν στην ίδια συγκοινωνιακή  γραμμή, με τον όρο της αμοιβαιότητας, κατόπιν αιτήσεως αυτών των τελευταίων και με εμπιστευτικό τρόπο, τις πληροφορίες που αναφέρονται στο άρθρο 3, επισημαίνοντας τις βάσεις που χρησιμοποιούνται για τον υπολογισμό.   Άρθρο 6  1. Συνιστάται συμβουλευτική επιτροπή που έχει ως έργο να επικουρεί την Επιτροπή στη μελέτη της εφαρμογής των αρχών που καθορίζονται στον παρόντα κανονισμό.  2. Η επιτροπή γνωμοδοτεί σε κάθε θέμα σχετικό με την εφαρμογή του παρόντος κανονισμού και μελετά τα μέτρα που πρέπει να λαμβάνονται για τη βελτίωση των διατάξεών του.  3. Η επιτροπή προεδρεύεται από έναν αντιπρόσωπο της Επιτροπής και αποτελείται από δύο αντιπροσώπους από κάθε Κράτος μέλος, το οποίο και ορίζει αυτούς. Τα μέλη της επιτροπής δύνανται να επικουρούνται από εμπειρογνώμονες του οποίους αυτά τα ίδια ορίζουν.  Η επιτροπή συγκαλείται από την Επιτροπή, η οποία της εξασφαλίζει τις απαραίτητες υπηρεσίες γραμματείας.  4. Τα πορίσματα της επιτροπής εκτίθενται στην έκθεση την οποία, σύμφωνα με το άρθρο 14 παράγραφος 1 της αποφάσεως 75/327/ΕΟΚ, θα υποβάλει στο Συμβούλιο κάθε δύο χρόνια.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Σεπτεμβρίου 1978.  Για το Συμβούλιο Ο Πρόεδρος H. D. GENSCHER  (1) ΕΕ αριθ. Ν. 152 της 12. 6. 1975, σ. 3.  (2) ΕΕ αριθ. Α. 266 της 7. 11. 1977, σ. 14.  (3) ΕΕ αριθ. Α. 18 της 23. 1. 1978, σ. 30.      ΠΑΡΑΡΤΗΜΑ I   Βασικός κατάλογος των στοιχείων που πρέπει να λαμβάνονται υπόψη, στο μέτρο που είναι απαραίτητο, κατά τον υπολογισμό του κόστους  1 - υπηρεσίες σταθμού 2 - ελιγμοί 3 - συνοδεία συρμών 4 - οδήγηση οχημάτων έλξεως (μηχανών) 5 - ενέργεια για την κίνηση οχημάτων έλξεως 6 - συντήρηση οχημάτων έλξεως 7 - συντήρηση εμπορικών βαγονιών 8 - προετοιμασία οχημάτων έλξεως 9 - συντήρηση άλλου μεταφορικού υλικού 10 - απόσβεση ή ανανέωση (κατ' εκλογή) και μίσθωση μηχανών εμπορικών βαγονιών και άλλων μεταφορικών μέσων 11 - συντήρηση και απόσβεση ή ανανέωση (κατ' εκλογή) της γραμμής 12 - συντήρηση και απόσβεση ή ανανέωση (κατ' εκλογή) των μόνιμων εγκαταστάσεων ηλεκτροκινήσεως 13 - συντήρηση και απόσβεση ή ανανέωση (κατ' εκλογή) εγκαταστάσεων ασφαλείας και τηλεπικοινωνιών 14 - άλλα έξοδα για σταθμούς 15 - γενικές υπηρεσίες αποθηκών 16 - συντήρηση και απόσβεση ή ανανέωση (κατ' εκλογή) τεχνικών έργων 17 - συντήρηση και απόσβεση ή ανανέωση (κατ' εκλογή) των κτιριακών εγκαταστάσεων 18 - συντήρηση και απόσβεση ή ανανέωση (κατ' εκλογή) άλλων μόνιμων εγκαταστάσεων 19 - διοικητικές υπηρεσίες 20 - άλλα γενικά έξοδα 21 - φόροι και τέλη 22 - διάφορες γενικές επιβαρύνσεις και αποζημιώσεις 23 - οικονομικές επιβαρύνσεις 24 - επιβαρύνσεις για ναυτικές υπηρεσίες Σύνολο Σημείωση :  1. Τα κονδύλια κόστους που αφορούν τα έξοδα προσωπικού περιέχουν τις σχετικές επιβαρύνσεις κοινωνικών ασφαλίσεων.  2. Κατά την κοινοποίηση του κόστους που προβλέπεται στο άρθρο 5, οι σιδηροδρομικές επιχειρήσεις, επισημαίνουν, χωρίς να χρησιμοποιούν αριθμητικά στοιχεία, π.χ. με ένα σταυρό, εκείνα από τα στοιχεία που ελήφθησαν υπόψη για τον υπολογισμό του κόστους- το  σύνολο εμφανίζεται με αριθμητικά στοιχεία.  3. Για το κόστος καταργήσεως και ανανεώσεως, οι σιδηροδρομικές επιχειρήσεις ακολουθούν τις κανονικές λογιστικές πρακτικές τους όπως αναφέρεται στον κανονισμό (ΕΟΚ) αριθ. 2830/77 (1).    (1) ΕΕ αριθ. Ν 334 της 24. 12. 1977, σ. 13.       ΠΑΡΑΡΤΗΜΑ II   Οδηγίες για την εφαρμογή των αρχών που καθορίζονται στο άρθρο 3  Το κόστος για τα στοιχεία που αναφέρει ο κατάλογος του παραρτήματος I υπολογίζεται σύμφωνα με τις ακόλουθες οδηγίες :  1. Για τον υπολογισμό του κόστους λαμβάνονται υπόψη, στο μέτρο του δυνατού :  - τα χαρακτηριστικά της συγκεκριμένης συγκοινωνιακής γραμμής και όλων των κινήσεων και ενεργειών που συνδέονται με αυτήν,  - το πλέγμα των συνθηκών που πρέπει να ληφθούν υπόψη κατά τον υπολογισμό του κόστους (ιδίως το βαθμό κορεσμού της χωρητικότητος των εγκαταστάσεων).  2. Για τον υπολογισμό του κόστους λαμβάνονται υπόψη οι πόροι που πρέπει να χρησιμοποιούνται για να αντιμετωπισθούν οι μεταβολές που εκάστοτε επιφέρονται στις υπό εξέταση συγκοινωνιακές γραμμές, και ιδίως :  - αν οι πόροι χρησιμοποιούνται ειδικά για τη συγκεκριμένη γραμμή, ή, εν πάση περιπτώσει, για κάθε άλλη γραμμή,  - οι όροι υπό τους οποίους πρέπει να επέλθουν αλλαγές στους πόρους,  - σε ποιο βαθμό είναι απαραίτητο να γίνουν προσαρμογές στα μέσα, στο προσωπικό και στο τροχαίο υλικό.  3. Θα λαμβάνεται υπόψη, κατά το μέτρο που είναι δυνατό, η πιθανότητα ότι οι συνθήκες υπό τις οποίες λειτουργεί η γραμμή μπορεί να μεταβληθούν κατά τη διάρκεια της εξεταζόμενης περιόδου.       ΠΑΡΑΡΤΗΜΑ III   Ενδεικτικός κατάλογος των χαρακτηριστικών μιας μεταφοράς και των ειδικών στοιχείων κάθε σιδηροδρομικής επιχειρήσεως που πρέπει να λαμβάνονται υπόψη κατά τον υπολογισμό του κόστους  I. Γενικά χαρακτηριστικά της μεταφοράς :  - φύση και όγκος των μεταφερόμενων εμπορευμάτων,  - φύση της συγκοινωνιακής γραμμής : τακτική, εποχιακή ή περιστασιακή,  - συχνότητα και διάρκεια της γραμμής,  - σταθμός εκκινήσεως και προορισμού των αποστολών,  - διαδρομή για τη μεταφορά του φορτίου και, ενδεχομένως, για την επιστροφή των βαγονιών άνευ φορτίου,  - είδος μεταφοράς,  - αριθμός βαγονιών κατά συρμό,  - κατηγορία, τύπος και χαρακτηριστικά των χρησιμοποιούμενων βαγονιών: βαγόνια ιδιοκτησίας των σιδηροδρόμων ή βαγόνια ιδιωτικά - κλειστά, ανοικτά, επίπεδα κλπ. - απόβαρο, μήκος κλπ.,  - βάρος κατά αποστολή και μέσο βάρος του φορτίου κατά βαγόνι,  - συντελεστές διαδρομής επιστροφής και διαδρομής των βαγονιών άνευ φορτίου.  II. Ειδικά στοιχεία για κάθε σιδηροδρομική επιχείρηση που συμμετέχει στη μεταφορά :  - αποστάσεις που διανύονται στο δίκτυο της επιχειρήσεως (για τη διαδρομή με φορτίο και, ενδεχομένως, άνευ φορτίου),  - διάρκεια διαδοχικής χρήσεως των βαγονιών,  - ελιγμός κατά τη διαδρομή με φορτίο και, ενδεχομένως, κατά τη διαδρομή επιστροφής των βαγονιών άνευ φορτίου (κατά την αναχώρηση, καθ' οδόν, κατά την άφιξη),  - για κάθε τμηματική διαδρομή :  - μήκος διανυόμενης αποστάσεως,  - συντελεστής αποδόσεως του χρησιμοποιούμενου σιδηροδρομικού δικτύου, λαμβανομένων υπόψη των τμημάτων του δικτύου που παρουσιάζουν κλίση,  - κατηγορία του χρησιμοποιούμενου σιδηροδρομικού δικτύου (αναλόγως της κατηγορίας των εργασιών συντηρήσεως),  - χρησιμοποιούμενα οχήματα έλξεως (τρόπος έλξεως, κατηγορία),  - διαδρομές των οχημάτων έλξεως (περιλαμβανομένων των διαδρομών που διανύονται άνευ συρμού και των διαδρομών με συρμό),  - το μικτό βάρος των συρμών (επιτρεπόμενο και πραγματικό),  - διάρκεια υπηρεσίας του προσωπικού οδηγήσεως και συνοδείας.       ΠΑΡΑΡΤΗΜΑ IV   Βασικοί τύποι υπολογισμού του κόστους  Για τον υπολογισμό του κόστους σύμφωνα με το άρθρο 3, οι επιχειρήσεις σιδηροδρόμων δύνανται να χρησιμοποιούν, εφ'όσον είναι απαραίτητο, τις ακόλουθες βάσεις υπολογισμού, που θα αναφέρονται στην κοινοποίηση του  κόστους που προβλέπεται στο άρθρο 5:  Για τον υπολογισμό του κόστους που αναφέρεται στο άρθρο 3 παράγραφος 1 :  - το μεταβλητό κόστος, δηλαδή το συνολικό κόστος που ποικίλλει ανάλογα με τον αριθμό των δραστηριοτήτων που ασκούνται ή των υπηρεσιών που παρέχονται,  - το άμεσο κόστος, δηλαδή το συνολικό κόστος που δύναται να καταλογισθεί αμέσως και χωρίς εφαρμογή μιας μεθόδου καταλογισμού, σε μια δραστηριότητα ή ένα σύνολο δραστηριοτήτων ή σε υπηρεσία ή ένα σύνολο υπηρεσιών που παρέχονται,  - το κόστος που δύναται να αποφευχθεί, δηλαδή το κόστος που θα είχε αποφευχθεί αν οι υπηρεσίες ή οι δραστηριότητες των οποίων το κόστος υπολογίζεται δεν υπήρχαν.  Για τον υπολογισμό που αναφέρεται στο άρθρο 3 παράγραφος 2 :  Το συνολικό κόστος : το ολικό κόστος της επιχειρήσεως κατανέμεται μεταξύ των διαφόρων δραστηριοτήτων, ενδεχομένως βάσει μεθόδων σχετικών με αυτές τις δραστηριότητες, κατά τρόπο που το σύνολο των δαπανών μιας συγκεκριμένης περιόδου να λαμβάνεται πλήρως  υπόψη.  Με τον όρο "σύνολο κόστους συγκεκριμένης περιόδου" νοείται το κόστος κατά κατηγορία, όπως εμφανίζεται στο παράρτημα III του κανονισμού (ΕΟΚ) αριθ. 2830/77, μετά την αφαίρεση των αντισταθμίσεων που λαμβάνονται λόγω διευθετήσεως των λογαριασμών καθώς και  των καταβολών που η κοινοτική ρύθμιση στον τομέα των ενισχύσεων των μεταφορών ορίζει ρητά ως ενισχύσεις και που δεν εξομοιώνονται με εισπράξεις, υπό την επιφύλαξη ότι οι επιχειρήσεις που κατά τον υπολογισμό του κόστους δεν πραγματοποιούν αυτή την  αφαίρεση αναφέρουν αυτή στην κοινοποίηση που πραγματοποιείται στο άρθρο 5.